Juan Navarro Baldeweg

Juan Navarro Baldeweg , nado en Santander (Cantabria) en 1939, é un arquitecto, pintor e escultor español.

 Traxectoria 
Graduouse en 1965 pola Escola Técnica Superior de Arquitectura de Madrid (ETSAM) da Universidade Politécnica de Madrid, onde tamén se doutorou en 1969. Entre 1959 e 1960 estudou gravado na Escola de Belas Artes de San Fernando. Compaxina a súa carreira como arquitecto co estudo e a práctica da pintura e a escultura.

Nos seus comezos profesionais traballou no estudio do arquitecto Alejandro de la Sota.

En 1974 obtivo unha bolsa da Fundación Juan March para realizar estudos de posgrao no Center For Advanced Visual Studies do Instituto de Tecnoloxía de Massachusetts en Cambridge (Massachusetts), onde foi alumno de Gyorgy Kepes.

O seu traballo arquitectónico relaciónase co dos seus contemporáneos Álvaro Siza Vieira e Rafael Moneo.

É membro da Real Academia de Belas Artes de San Fernando e da Academia Europea de Ciencias e Artes.

 Obras destacadas 
 Arquitectura 
 Casa de la lluvia, Liérganes, España (1978-1982). 
 Centro de Servizos Sociais e Biblioteca na Puerta de Toledo, Madrid, España (1985-1992). 
 Palacio de Congresos e Exposicións de Salamanca, España (1985-1992). 
 Recinto Feiral en Silleda, Pontevedra (1992). 
 Museo das Covas de Altamira, Santillana del Mar (1995-2000). 
 Centro de Investigación, Museo da Evolución Humana e Pazo de Congresos en Burgos (2000-2009).

 Artes plásticas 
 Instalación Luz y metales (1976).
 Serie Figuras en la copa de cristal.
 Serie Manos.

 Premios 
 1998 Medalla de Ouro Heinrich Tessenow.
 2007 Medalla de Ouro ó Mérito nas Belas Artes.BOE 9 xuño de 2007
 2008 Medalla de Ouro da Arquitectura.Acta do Xurado Medalla de Ouro da Arquitectura 2008
 2012 Premio Tomás Francisco Prieto."Juan Navarro Baldeweg gana el Tomás Francisco Prieto 2012". Museo Casa de la Moneda. 23 de novembro de 2012.

 Notas 

 Véxase tamén 
 Ligazóns externas 
 Juan Navarro Baldeweg en epdlp.com .
 Biografía e proxectos en soloarquitectura.com .

Categoría:Arquitectos de España do século XX
Categoría:Arquitectos de España do século XXI
Categoría:Nados en Santander
Categoría:Nados en 1939
Categoría:Académicos da Real Academia de Belas Artes de San Fernando
Categoría:Medalla de Ouro ao Mérito nas Belas Artes
Categoría:Premio Tomás Francisco Prieto